section_heading: Crkva Velike Gospe na Gradu
paragraph_text: 200px|mini|lijevo|Crkva Velike Gospe na Smrdan gradu Sagrađena je početkom 18. stoljeća nakon oslobođenja od Turaka. Duga je 11 i široka 5 metara. U prošlosti se spominje kao crkva sv. Roka, a poslije toga pod oba naslova. Čini se da je više puta povećavana, a posljednji je put to bilo 1927. godine. Na vrhu pročelja nalazi se zvonik na preslicu za tri zvona. Na oltaru, nabavljenom 1907. u Tirolu nalazi se Gospina slika bizantinskog stila koju je makarski biskup Fabijan Blašković 1779. godine nazvao čudotvornom. Restaurirana je za vrijeme župnika Antunovića, 2002. Misa se u crkvi slavi na sv. Roka i na Veliku Gospu kada hodočaste mnogi vjernici.